హైదరాబాద్ (ఆంధ్రజ్యోతి బిజినెస్): అరబిందో ఫార్మా జూన్తో ముగిసిన త్రైమాసికంలో నిరుత్సాహకరమైన ఫలితాలను ప్రకటించింది. ఏప్రిల్-జూన్ త్రైమాసికంలో కంపెనీ కన్సాలిడేటెడ్ నికర లాభం 11.38 శాతం తగ్గి 518.33 కోట్ల రూపాయలుగా నమోదైంది. గత ఏడాది ఇదే కాలంలో కంపెనీ నికర లాభం 584.90 కోట్ల రూపాయలుగా ఉంది. త్రైమాసిక కాలంలో మొత్తం రాబడులు కూడా 2.25 శాతం క్షీణించి 3,766.6 కోట్ల రూపాయల నుంచి 3,678.70 కోట్ల రూపాయలకు పడిపోయాయి. యూరోపియన్ వ్యాపారం వృద్ధి పథంలో ఉన్నప్పటికీ  అమెరికాలో జెనరిక్ విక్రయాలు స్తబ్దుగా ఉండటం, ఎపిఐ రాబడులు తగ్గటంతో పాటు యాంట్రీరిట్రోవైరల్ విక్రయాలు తగ్గటం అరబిందో పనితీరుపై ప్రభావం చూపించింది. ఈ కాలంలో యుఎస్ విక్రయాలు 1,703.90 కోట్ల రూపాయల నుంచి 1,694.90 కోట్ల రూపాయలకు తగ్గగా యూర్పలో ఫార్ములేషన్ అమ్మకాలు 10.4 శాతం వృద్ధి చెంది 917.60 కోట్ల రూపాయలుగా నమోదయ్యాయి. ఇదే సమయంలో యాంటీరిట్రోవైరల్ విక్రయాలు 303 కోట్ల రూపాయల నుంచి 244.6 కోట్ల రూపాయలకు పడిపోగా ఎపిఐ అమ్మకాలు 734.50 కోట్ల రూపాయల నుంచి 625 కోట్ల రూపాయలకు పడిపోయాయి.కంపెనీ ఫార్ములేషన్ వ్యాపారంలో అమెరికా వాటా 46 శాతంగా ఉండగా యూరోపియన్ యూనియన్ వాటా 25 శాతంగా ఉంది. కాగా త్రైమాసిక కాలంలో కంపెనీ మొత్తం వ్యయాలు 3,004 కోట్ల రూపాయలుగా ఉన్నాయి. సమీక్షా కాలంలో పరిశోధన అభివృద్ధి (ఆర్ అండ్ డి) కోసం 162.30 కోట్ల రూపాయలు వెచ్చించినట్లు అరబిందో ఫార్మా వెల్లడించింది. మొత్తం రాబడుల్లో ఇది 4.4 శాతమని కంపెనీ తెలిపింది.  కీలక మార్కెట్లలో  అవాంతరాలు ఎదురైనప్పటికీ నిలకడైన వృద్ధిని నమోదు చేసుకుంటూ వచ్చినట్లు అరబిందో ఫార్మా మేనేజింగ్ డైరెక్టర్ ఎన్ గోవిందరాజన్ తెలిపారు. ఎప్పటికప్పుడు ఉత్పత్తుల పోర్టుఫోలియోను మార్చుకోవటం ద్వారా వృద్ధిపథంలోకి దూసుకుపోవాలని భావిస్తున్నట్లు చెప్పారు. ప్రస్తుత వ్యాపారాలను పటిష్ఠం చేయటంతో పాటు వివిధ రకాల ఔషధాల అభివృద్ధి, స్పెషాలిటీ ఉత్పత్తులను అందుబాటులోకి తీసుకురావటంపై ప్రధానంగా దృ ష్టి పెట్టినట్లు గోవిందరాజన్ తెలి పారు. కాగా త్రైమాసిక కా లంలో యు ఎస్ ఎఫ్డిఎ నుంచి 17 న్యూ అబ్రివేటెడ్ డ్రగ్ అప్లికేషన్స్ (అండా)కు తుది అనుమతులు లభించగా 3 అండాలకు తాత్కాలిక అనుమతులు అందుకున్నట్లు అరబిందో ఫార్మా వెల్లడించింది. అయితే ఈ కాలంలో 3 ఇంజెక్టబుల్ ఔషధాలు సహా మొత్తం 15 ఔషధాలను మార్కెట్లోకి విడుదల చేసినట్లు కంపెనీ తెలిపింది.
hyderabad (aandhrajyoti bijines): arabindo farma joontho mugisina traimaasikamlo nirutsaahakaramaina phalitaalanu prakatinchindi. epril-joon traimaasikamlo company consalidated nikara laabham 11.38 saatam taggi 518.33 kotla roopaayalugaa namodaindi. gatha edaadi ide kaalamlo company nikara laabham 584.90 kotla roopaayalugaa undi. traimaasika kaalamlo mottam raabadulu kuudaa 2.25 saatam ksheeninchi 3,766.6 kotla roopaayala nunchi 3,678.70 kotla roopaayalaku padipoyayi. europian vyaparam vruddhi pathamlo unnappatikii  americalo jenaric vikrayaalu stabdugaa undatam, epi raabadulu taggatamtho paatu antreritrovyral vikrayaalu taggatam arabindo paniteerupai prabhaavam choopinchindi. ee kaalamlo us vikrayaalu 1,703.90 kotla roopaayala nunchi 1,694.90 kotla roopaayalaku taggagaa eurpalo formulation ammakaalu 10.4 saatam vruddhi chendi 917.60 kotla roopaayalugaa namodayyayi. ide samayamlo anteritrovyral vikrayaalu 303 kotla roopaayala nunchi 244.6 kotla roopaayalaku padipogaa epi ammakaalu 734.50 kotla roopaayala nunchi 625 kotla roopaayalaku padipoyayi.company formulation vyaapaaramlo america wata 46 saatamgaa undagaa europian unian wata 25 saatamgaa undi. kaga traimaasika kaalamlo company mottam vyayaalu 3,004 kotla roopaayalugaa unnaayi. sameeksha kaalamlo parisodhana abhivruddhi (ar and di) kosam 162.30 kotla roopaayalu vecchinchinatlu arabindo farma velladinchindi. mottam raabadullo idhi 4.4 saatamani company telipindi.  keelaka marketlalo  avaantaraalu edurainappatiki nilakadaina vruddhini namodu chesukuntu vachinatlu arabindo farma managing director en govindarajan telipaaru. eppatikappudu utpattula portufolionu marchukovatam dwara vruddhipathamloki doosukupovaalani bhaavistunnatlu cheppaaru. prastuta vyaapaaraalanu patishtam cheyatamtho paatu vividha rakala aushadhaala abhivruddhi, speshality utpattulanu andubaatuloki teesukuraavatampai pradhaanamgaa du shti pettinatlu govindarajan teli paaru. kaga traimaasika kaa lamlo yu es efda nunchi 17 nyoo abrivated drug applications (anda)ku tudi anumatulu labhinchagaa 3 andaalaku taatkaalika anumatulu andukunnatlu arabindo farma velladinchindi. ayithe ee kaalamlo 3 injectable aushadhaalu sahaa mottam 15 aushadhaalanu marketloki vidudala chesinatlu company telipindi.